Влатко Лозаноски

Влатко Лозаноски - Лозано (роден на 27 јуни 1985 година во Кичево) — македонски пејач. Заедно со Есма Реџепова, ја претставувал Македонија на Евровизија 2013 година во Малме, Шведска.

Кариера
Негов прв јавен настап беше како натпреварувач на македонското музичко шоу „Мак Ѕвезди“ со песни од Тоше Проески во септември 2007 година, но за жал не успеа да се пласира во финалето. Еден месец подоцна, тој доби гран при за дебитант на првиот Македонски Радиски Фестивал наречен Ѕвездена ноќ. Ја пееше песната Врати ме, што воедно е и неговиот прв сингл, додека негов втор сингл е Обичен без тебе. Во октомври 2008, со неговиот трет сингл Времето да застане ја доби наградата од жирито на фестивалот Макфест, штипскиот фестивал во Македонија. Во 2009 учествуваше во македонскиот избор за песна на Евровизија со песната Блиску до мене и се пласираше четврт. Во јуни истата година настапи на фестивалот Pjesma Mediterana во Будва, Црна Гора. Во јули, пак, настапи на фестивалот Slavianski Bazar во Витебск, Белорусија каде доби втора награда. Следно, заедно со Магдалена Цветкоска, со песната I'm your angel настапи на фестивалот Golden Wings во Молдавија, каде го освоија второто место. Неговиот прв албум се појави во 2010 година. Истата година учествуваше на македонскиот избор за песна на Евровизија со песната Летам кон тебе, но го освои четвртото место.

Евровизија 2013
Во декември 2012, Македонската радио-телевизија најави дека Лозано, заедно со Есма Реџепова ќе ја претставуваат Македонија на изборот во Малме со песната Пред да се раздени. Не успеаја да се пласираат во финале, го освоија 16-тото место од вкупно 17.

Дискографија
Албуми
Лозано 2010
Преку седум мориња 2012
Десет 2018

 Спотови 
 Спот  Година  Режисер Обичен без тебе  2008    Сонце не ме грее  2009    Како ден јасно е  2010  Владимир Митревски-Ѓуле Кога мене ќе ме немаш  2011  Juliany - REC Production Нема ден, нема ноќ  2012  Даниел Јовески Империја  2013    If I Could Change The World  2013    Мандарина  2014  Gorilla Films/Огнен Шапковски Како тебе нема друга  2015  Gorilla Films/ Горан Костадинов Жена како ти  2016   Горан Костадинов Бомбона  2016  Gorilla Films Ова лето ќе се памти  2017  Vesta Production Километри  2018  Vesta Production Јако јако  2018  Даниел Јовески Надеж  2018  Бојан ТасетовиќМајко  2019  Даниел ЈовескиНе те вадам од памет  2019  Даниел ЈовескиВардаре  2021  Даниел ЈовескиПосле полноќ  2022  Даниел ЈовескиМе нервираш  2022  Даниел ЈовескиМаскенбал  2024  Даниел ЈовескиБариера  2024  Даниел ЈовескиЖолто црвено  2024  Даниел Јовески

Настани и награди
Радиски Фестивал Ѕвездена ноќ, Охрид, Македонија (2008) - Гранд при награда
Макфест, Штип, Македонија - Гранд при награда
Скопје фест (2009) - 4-то место
Pjesma Mediterana, Будва, Црна Гора (2009)
Slavianski Bazar, Витебск, Белорусија (2009) - 2-ро место
Golden Wings, Кишињев, Молдавија (2009) - 2-ро место
Скопје фест (2010) - 4-то место
Sea Songs festival, Севастопол, Украина (2010) - 4-то место

Надворешни врски
 Официјална страница на Лозано 
 Клуб на обожаватели на Лозано 
 Дискографија на Лозано  евидентирана од ВБУ Музички Регистар.

Поврзано
Македонска музика

Категорија:Живи луѓе
Категорија:Родени во 1985 година
Категорија:Македонски поп-пејачи
Категорија:Луѓе од Кичево
Категорија:Учесници на Евровизија